Bryan Robson

She reireyder bluckan coshey as aa-vluckaneyr Sostynagh eh Bryan Robson (ruggit er 11 Jerrey Geuree 1957). Ghow eh toshiaght rish e choorse lesh West Bromwich Albion ayns 1972, raad chloie eh ny smoo na 200 keayrtyn lesh y chlub as v'eh ny chaptan ayn roish my darree eh dys Manchester United ayns 1981. Tra v'eh ec Manchester United haink eh dy ve ny chaptan s'odjey shirveishit v'ayn rieau ayns shennaghys y chlub as chossyn eh daa voyn cosneyderyn y Premier League, tree cappanyn yn FA, un Cappan y Football League, daa Scape Giastyllagh FA as un European Cup Winners' Cup. Ayns Luanistyn 2011, va Robson reiht myr y cloieder share lesh Manchester United rere barel aa-chloiederyn y chlub myr ayrn jeh'n lioar, 19, va skeayllt magh dy chelloorey yn 19oo enmys leeg.

Chloie Robson lesh Sostyn er 90 keayrtyn eddyr 1980 as 1991. Ren eh scoral 26 keayrtyn. Chloie eh myr captan y çheer 65 keayrtyn; cha gloie agh Bobby Moore as Billy Wright ny smoo keayrtyn myr captan. Ta Robson mie er enney lesh ny far-enmyn Robbo as Captain Marvel. Dooyrt Bobby Robson dy nee Robson, cur liorish Alan Shearer as Kevin Beattie, y bluckaneyr share ren eh obbraghey lesh.

Ghow Robson toshiaght rish e choorse reiree myr cloieder-reireyder lesh Middlesbrough ayns 1994, as dirree eh magh ayns 1997 myr cloieder. Harrish shiaght bleeaney myr reireyder Middlesbrough, stiur eh yn fwirran dys tree kione-chloiaghyn Wembley, agh chaill eh dagh fer jeu. Chammah's shen, chossyn eh ardjaghey dys y Premier League daa cheayrt. Eddyr 1994 as 1996, ren eh shirveish myr greinneyder coonee da reireyder Hostyn Terry Venables, ghow stiagh Euro 96. Ny s'anmey, hie eh er-ash dys West Bromwich Albion feie daa vlein myr reireyder, raad ren eh cooney daue dy ve ny chied wirran ayns 14 bleeaney injillaghey y haghney erreish daue ve ec bun taabyl y leeg er Laa Nollick. Chammah's shen, v'eh ny reireyder lesh Bradford City as Sheffield United. Er 23 Mean Fouyir 2009, va Robson pointit myr reireyder wirran ashoonagh y Çheer Thai. Dirree eh ass er 8 Mean Souree 2011. Er 1 Jerrey Souree 2011, v'eh pointit myr yn "Ambasseydeyr Dowanagh" ec Manchester United.

Imraaghyn

Kianglaghyn magh

Giare-skeeal er FA.com
Giare-skeeal Times
Robson Lloyd Consultancy Ltd

Giare-skeeal er Englandstats.com

Ronney:Ruggyryn 'sy vlein 1957
Ronney:Feallee vio
Ronney:Feallee ass Chester-le-Street
Ronney:Bluckaneyryn soccer firryn Sostynagh
Ronney:Bluckaneyryn West Bromwich Albion F.C.
Ronney:Bluckaneyryn Manchester United F.C.
Ronney:Bluckaneyryn Middlesbrough F.C.
Ronney:Bluckaneyryn Football League Hostyn
Ronney:Bluckaneyryn Premier League Hostyn
Ronney:Bluckaneyryn soccer eddyr-ashoonagh fo-21 Hostyn
Ronney:Bluckaneyryn soccer eddyr-ashoonagh wirran B Hostyn
Ronney:Bluckaneyryn soccer eddyr-ashoonagh firryn Hostyn
Ronney:Reireyderyn bluckan coshey Sostynagh
Ronney:Reireyderyn Middlesbrough F.C.
Ronney:Reireyderyn Bradford City A.F.C.
Ronney:Reireyderyn West Bromwich Albion F.C.
Ronney:Reireyderyn Sheffield United F.C.
Ronney:Reireyderyn wirran bluckan coshey ashoonagh y Çheer Thai
Ronney:Reireyderyn Football League Hostyn
Ronney:Reireyderyn Premier League Hostyn
Ronney:Offishearyn Oardyr yn Impiraght Ghoaldagh
Ronney:Feallee ass Witton Gilbert
Ronney:Greinneyderyn bluckan coshey